ඇඹිලිපිටිය ප්‍රදේශයේ ග්‍රාම නිලධාරිවරයෙකු අල්ලස් ගත් බවට පවරා තිබූ නඩුවක චුදිතයා නිදොස් කර නිදහස් කර අල්ලස් දුන් බව කියන පළමු සාක්ෂිකරුට සිර දඬුවම් නියම කිරීමක් කොළඹ මහාධිකරණයෙන් අද (09) වාර්තා වුනා.2012 වර්ෂයේ දී අදාළ ග්‍රාම නිලධාරීවරයා රුපියල් 15000ක් තමන්ගෙන් අල්ලස් ලෙස ගත බවටයි ඇඹිලිපිටියේ පදිංචි ආර් එස් පුන්‍යදර්ශන නැමැත්තා පැමිණිලි කර තිබුනේ.ඔහු නඩුවේ පළමු සාක්ෂිකරු ලෙස අද සාක්ෂි දුන් අතර ඔහු ලබා දෙන සාක්ෂි බොරු බවට නිගමනය කළ කොළඹ මහාධිකරණ විනිසුරු ගිහාන් කුලතුංග උසාවියට අපහාස කළයි ඔහුට බරපතල වැඩ සහිත මාස 18ක සිර දඬුවම් නියම කළා.චුදිත ග්‍රාම නිලධාරිවරයා නිදොස් කර නිදහස් කළා.